Cresc inițiativele la nivelul statelor UE care vizează utilizarea banilor cash, a precizat vineri la o conferință de specialitate Alexandru Păunescu, directorul juridic al BNR. Acesta a dat exemplu Germaniei și a Danemarcei, care acordă accesului la numerar un rol extrem de important, potrivit Hotnews.
De asemenea, amenințările informatice fac destul de costisitoare acoperirea securității tranzacțiilor.
Acesta este motivul pentru care banii cash – fie că sunt folosiți pentru a cumpăra lucruri, fie pentru a economisi – sunt esențiali.
"Plățile în numerar pot fi limitate de unele state pentru motive de interes public , dar fără să conducă la eliminarea numerarului", spune șeful Juridicului din BNR.
În cazul Franței, plafonul pentru plățile cash efectuate de către consumator este de 1.000 euro.
Dacă se depășește acel plafon, se aplică o amendă de până la 5% din suma plătită peste plafon, care se împarte între consumator și respectivul comerciant care a acceptat plata.
În Slovacia, plafonul pentru plățile în numerar este de 5.000 euro, atât pentru plățile dintre comercianți, cât și pentru plățile de la consumatori către comercianți.
În ceea ce privește persoanele fizice, limita maximă este de 15.000 euro.